« Yə ábōg dɔ́ lə́ kwí yǎ ású dáán, á myātɔbɔ á mim̀faŋ mə́ndá, éńdzama dzɔɔ e manaŋa ndáman ? » 5Ńdɔ̄ ábōg dī, Ǹtondôbə yǎ miǹkunda étē a dzó nâ: Tóán bəbə é mam myǎbɔ: 6mǐ ngábɛ abuí, mǐ fūmí ábɔ̄d; mǐ ngádí, təge dzyé; mǐ ngányú, təge tsíg ékōdé; mǐ ngábúdī nyɔ́l, təge wóg ndúgúdu; m̀bɔ bisíé a kə fudǐ mɔ̄ní wōé étútuba ḿfə́g. 8Ǹtondôbə Zambá yǎ miǹkunda a dzó nâ: « Bəbə́gán é mam myǎbɔ. 8Kǎn tsíg bīlé á ńkǒl á yōb álí, mǐ lóŋ Ndâ Zambá, mayi tag ai dzɔ̌, ńdɔ̄ fə mǎyi bi ólugú étē. 9Mǐ ngábə́ yanga abuí, ńdɔ mǐ ngákwé ábɔ̄d: éyɔŋ mǐ ngákóan á məngunda, ńdɔ mə ngávundu á yób, ású dzé? Ǹkɔ́bɔ Ǹtondôbə Sabaod, amú Ndá dzama dzɔɔ e dzogó mīḿbōŋ á sí, mod ósə yǎ ábə̄ mína a ndə́ŋə ai éńdzié. 10Asú tē hḿ yób á ngátə́le mvəŋ, sí dzɔɔ e təbə́ wūm bibumá. 11Ńdɔ mə ngálóm ákōd á sí, ai á miǹkǒl, ai á fɛ̄s, á ḿkpāmáŋ wɔ̂n, ai á ḿbɔ̄n, ai é dzóm ésə̄ sí yāwúm, ai á bod, á biyə̄m. ai á bísíé bí mɔ́ bísə. 12Ńdɔ̄ á fɔ̄ɔ̄ Zorobabɛ̂l, mɔ́n Shaltiel, ai Yosué, mɔ́n Yehotsadag, fada ǹnén, ai məbugǎ yā áyɔŋ bə́sə̄ bə́ ngávógolo kíŋ Ǹtondôbə Zambá wābán ai bibúg bí Agéas, profɛ́d, ákyāī Ńtondôbə, Zambá wābán, á ngálóm nyē ábə̄ bɔ́. Ńdɔ̄ ayɔŋ á ngábi wɔ̌ŋ á mís mə́ Ńtondôbə.